b"\n_START_ARTICLE_\nMocoa\n_START_SECTION_\nHist\xc3\xb2ria\n_START_PARAGRAPH_\nLa ciutat va ser fundada amb el nom de Mocoa el 29 de setembre de 1563 pel capit\xc3\xa0 Gonzalo H. de Avenda\xc3\xb1o._NEWLINE_En 1630 el poblat va ser atacat pels ind\xc3\xadgenes Andaqu\xc3\xades, que el van incendiar gaireb\xc3\xa9 sencer. A causa dels freq\xc3\xbcents atacs contra la poblaci\xc3\xb3, es va determinar que aquesta fos traslladada a la seva actual ubicaci\xc3\xb3 sobre la riba del riu Mocoa a l'altura de les boques dels rius Mulat i Sangoyaco._NEWLINE_El 1857 Mocoa era la capital del territori del Caquet\xc3\xa1, que pertanyia a l'Estat Sobir\xc3\xa0 del Cauca dels Estats Units de Col\xc3\xb2mbia, la seva administraci\xc3\xb3 estava a c\xc3\xa0rrec del govern federal, el qual nomenava un prefecte per a la direcci\xc3\xb3 d'aquest territori. Entre les seves funcions, el prefecte del Caquet\xc3\xa1 havia de fomentar el poblament de les poblacions ja existents en l'\xc3\xa0rea Mocoa, Sibundoy, San Diego, San Miguel, Aguarico, Yunguillo i Pacayaco, donar empara als missioners, esfor\xc3\xa7ar-se perqu\xc3\xa8 els ind\xc3\xadgenes visquessin en poblacions fixes per la qual cosa era indispensable aprendre els idiomes nadius, i vigilar les fronteres del territori amb els pa\xc3\xafsos ve\xc3\xafns._NEWLINE_El territori comprenia tot el sud-orient de l'actual Col\xc3\xb2mbia. Limitava amb els estats colombians del Tolima, Cauca i Cundinamarca, juntament amb les nacions frontereres de l'Equador, Vene\xc3\xa7uela i el Brasil, abastant aix\xc3\xad els actuals departaments del Guain\xc3\xada, Vaup\xc3\xa9s, Guaviare, Caquet\xc3\xa1, Putumayo i Amazones en territori Colombi\xc3\xa0, la Prov\xc3\xadncia de Sucumb\xc3\xados en Equador, una part de l'Amazones (estat de Vene\xc3\xa7uela), el nord del Departament de Loreto al Per\xc3\xba i gran part de l'Estat d'Amazones al Brasil._NEWLINE_Cap a 1871 el poble comptava amb 5 mansanes edificades de cases en prec\xc3\xa0ries condicions. El 1876 Mocoa va esdevenir un centre de comer\xc3\xa7 de la quina i del cautx\xc3\xba._NEWLINE_El 1957 la poblaci\xc3\xb3 va ser elevada a la categoria de municipi; com a part del departament de Nari\xc3\xb1o._NEWLINE_El 1958 el Senyor Don Pablo Castro, un dels fundadors i forjadors de la capital del Putumayo, i la seva senyora, Mercedes Zambrano de Castro, van donar al Municipi una gran part dels seus terrenys per a la construcci\xc3\xb3 de l'aq\xc3\xbceducte que es diu canal\xc3\xb3, per suministar aigua als seus habitants, actualment hi ha un pacte per no cobrar aigua a tota la seva decend\xc3\xa8ncia a Mocoa Putumayo._NEWLINE_El 1968 es va crear la intend\xc3\xa8ncia del Putumayo, segregada del departament de Nari\xc3\xb1o, i Mocoa va esdevenir la seva capital._NEWLINE_La constituci\xc3\xb3 del 1991 la va convertir en capital del departament del Putumayo."